Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 206/11/3307	Prievidza, 21.1.2014
EEČ : 2-27-202-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 2, odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
hoci jej zo Zákona o rodine vyplýva povinnosť starať sa o výživu svojej dcéry XXXXX, nar. 11. 9. 1997  a XXXXX súdu v Prievidzi sp. zn. 9 C/104/2008 z 19. 8. 2008, právoplatným dňa 11. 10. 2008 bola zaviazaná prispievať na jej výživu sumou 1.500 Sk /49,79 eur/, vždy do 15. dňa v mesiaci do rúk otca dieťaťa XXXXX, nar. 15. 3. 1974, v období od 16. 1. 2008 do 3. 1. 2014 v Bojniciach okres Prievidza sa plneniu vyživovacej povinnosti úmyselne vyhýbala tým, že nemala vážny záujem  o prácu, nikde  nepracuje, nepožiadala Úrad práce. sociálnych vecí a rodiny o sprostredkovanie práce, čím zostala dlhovať za uvedené obdobie na výživnom XXXXX 2 936,77 eur, s výmimkou uhradeného výživného vo výške 200 eur,

lebo zanikla trestnosť činu

Odôvodnenie:
Uznesením číslo ORP - 171/OVK-PD-2011 z 25. 3. 2011 vyšetrovateľ OR PZ, Odboru kriminálnej polície v Prievidzi  začal trestné stíhanie  a uznesením z 15. 4. 2011 vzniesol obvinenie XXXXX z prečinu zanedbania povinnej výživy podľa § 207 ods. 2, ods. 3 písm. b Tr. zák. s poukazom na ustanovenie § 138 písm. b Tr. zák. na tom skutkovom základe, že hoci jej zo Zákona o rodine vyplýva povinnosť starať sa o výživu svojej dcéry XXXXX, nar. 11. 9. 1997  a XXXXX súdu v Prievidzi sp. zn. 9 C/104/2008 z 19. 8. 2008, právoplatným dňa 11. 10. 2008 bola zaviazaná prispievať na jej výživu sumou 1.500 Sk /49,79 eur/, vždy do 15. dňa v mesiaci do rúk otca dieťaťa XXXXX, nar. 15. 3. 1974, v období od 16. 1. 2008 do 3. 1. 2014 v Bojniciach okres Prievidza sa plneniu vyživovacej povinnosti úmyselne vyhýbala tým, že nemala vážny záujem  o prácu, nikde  nepracuje, nepožiadala Úrad práce. sociálnych vecí a rodiny o sprostredkovanie práce, čím zostala dlhovať za uvedené obdobie na výživnom XXXXX 2 936,77 eur, s výmimkou uhradeného výživného vo výške 200 eur.

Vykonaným vyšetrovaním bolo zistené, že obvinená XXXXX svojím konaním naplnila zákonné znaky prečinu zanedbania povinnej výživy podľa § 207 ods. 2, ods. 3 písm. b Tr. zák., s poukazom na ustanovenie § 138 psím. b Tr. zák. 

V rámci vyšetrovania si však obvinená XXXXX vyživovaciu povinnosť dodatočne v celom rozsahu splnila. Uvedené potvrdil v zápisnici o výsluchu svedka - poškodeného XXXXX dňa 3. 1. 2014, ktorý vypovedal, že obvinená mu už žiadne výživné nedlhuje, že väčšinou peniaze zasielala jeho terajšej manželke XXXXX, ktorá mu ich odovzdala, v roku 2013 mu posielala vyššie sumy, ako je určená vyživovacia povinnosť, väčšinu dokladov o úhrade  však už nemá. Uviedol, že dcéra núdzou netrpela a čin nemal trvalo nepriaznivé následky.

Podľa § 215 ods. 1 písm. h Tr. zák., prokurátor zastaví trestné stíhanie, ak zanikla trestnosť činu. Podľa § 86 ods. 1 písm. a  Tr. zák. trestnosť trestného činu zanedbania povinnej výživy podľa § 207 Tr. zák. zanikne, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Keďže účinky účinnej ľútosti v zmysle vyššie citovaných ustanovení Tr. zák. nastali, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka